**ΠΡΟΚΗΡΥΞΗ 1 ΘΕΣΗΣ ΥΠΟΨΗΦΙΟΥ ΔΙΔΑΚΤΟΡΑ**

**Θέμα:**

Βιολογικήσυνεπεξεργασία υγρών αποβλήτων και απαερίων καύσης για παραγωγή πράσινης ενέργειας

**Περίληψη:**

Σκοπός της διδακτορικής διατριβής είναι η κάλυψη του κενού μεταξύ της πειραματικής ανάπτυξης και του σχεδιασμού συστημάτων συνεχούς λειτουργίας. Αντικείμενο και στόχος της διατριβής αποτελεί η ανάπτυξη, η πιλοτική μελέτη και η παραμετροποίηση των λειτουργικών συνθηκών μιας καινοτόμου, καθαρής τεχνολογίας παραγωγής πράσινης ενέργειας από συγκεκριμένα, τροποποιημένα αυτότροφα κυανοβακτήρια (modified Synechococcus sp. PCC 7942, “PAMCOD”), τα οποία θα χρησιμοποιούν ως υπόστρωμα για την ανάπτυξή τους υγρά απόβλητα (ΥΑ) σε συνδυασμό με απαέρια διεργασιών καύσης.

Θα μελετηθούν τα αυτότροφα κυανοβακτήρια ως προς την απομάκρυνση του αζωτούχου και φωσφορικού ρυπαντικού φορτίου των ΥΑ, σε συνδυασμό με την αξιοποίηση/απομάκρυνση του διοξειδίου του άνθρακα (CO2) που προέρχεται από απάερια καύσης ορυκτών καυσίμων ή/και βιομάζας.. Με την αξιοποίηση του υποστρώματος σύνθεσης θα παράγεται βιομάζα από κυανοβακτήρια, η οποία θα δίνει τη δυνατότητα για την παραγωγή διάφορων μορφών πράσινης ενέργειας (βιοκαύσιμα, βιοαέριο, βιο-υδρογόνο).

**Προθεσμία υποβολής: 16-07-2019 έως 31-07-2019**

Οι ενδιαφερόμενοι παρακαλούνται να αποστείλουν ηλεκτρονικά στη διεύθυνση chemeng@uowm.gr υπόψη κας Χαριτάκη Κ.)

1. Αναλυτικό βιογραφικό σημείωμα
2. Τίτλους σπουδών
3. Βεβαιώσεις ισοτιμίας και αντιστοιχίας από το Δ.Ο.Α.Τ.Α.Π., όπου απαιτούνται
4. Πιστοποιητικό αναλυτικής βαθμολογίας προπτυχιακών ή/ και μεταπτυχιακών σπουδών
5. Αποδεικτικά γνώσης ξένων γλωσσών, μεταξύ των οποίων αποδεικτικό καλής γνώσης της Αγγλικής γλώσσας
6. Δύο τουλάχιστον συστατικές επιστολές
7. Δισέλιδη πρόταση εκπόνησης διδακτορικής διατριβής. Η πρόταση περιλαμβάνει τον τίτλο της διατριβής, γενική παρουσίαση του ερευνητικού αντικειμένου και αντιπροσωπευτική βιβλιογραφία
8. Κάθε άλλο στοιχείο που συμβάλλει στην πληρέστερη αξιολόγηση των υποψηφίων (π.χ. αποδεικτικά ερευνητικής δραστηριότητας, διακρίσεις, αποδεικτικά προϋπηρεσίας κ.τ.λ.)
9. Φωτοτυπία του δελτίου αστυνομικής ταυτότητας

Στην αίτηση αναγράφεται ο προτεινόμενος τίτλος, η προτεινόμενη γλώσσα εκπόνησης και συγγραφής η οποία μπορεί να είναι διάφορη της ελληνικής, καθώς και ο/η προτεινόμενος/η ως επιβλέπων/ουσα της Διδακτορικής Διατριβής ο/η οποίος/α ανήκει σε όσους έχουν δικαίωμα επίβλεψης Διδακτορικής Διατριβής, σύμφωνα με τα οριζόμενα στο άρθρο 39 του Ν.4485/17 και στο άρθρο 8 του Κανονισμού Διδακτορικών Διατριβών του Τμήματος.